Diari Oficial de la Generalitat Valenciana


Sumari del DOGV 6637, del 25-10-2011 (2011/10089)

RESOLUCIÓ de 15 de setembre de 2011, del director general de Justícia de la Conselleria de Justícia i Benestar Social, per la qual s'executa la Sentència número 833/2009, de 3 de juny de 2011, de la Sala Contenciosa Administrativa, Secció Sisena, del Tribunal Suprem.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6637

Data del DOGV
:   25-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10508


Data del document
:   15-09-2011

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * València
    * personal sanitari
    * reglament intern
    * legislació
    * col·legi professional
    * execució de sentència

RESOLUCIÓ de 15 de setembre de 2011, del director general de Justícia de la Conselleria de Justícia i Benestar Social, per la qual s'executa la Sentència número 833/2009, de 3 de juny de 2011, de la Sala Contenciosa Administrativa, Secció Sisena, del Tribunal Suprem. [2011/10947]  
En l'expedient sobre inscripció dels nous Estatuts del Col·legi Oficial d'Infermeria de València, resolt mitjançant una Resolució de 6 de març de 2006, de la llavors directora general de Justícia de la Conselleria de Justícia, Interior i Administracions Públiques, i pel que fa a l'apartat c de l'article 38 d'aquests, concorren els següents  
  
  
Fets  
  
Primer. Mitjançant la Resolució de 6 de març de 2006, de la directora general de Justícia de la Conselleria de Justícia, Interior i Administracions Públiques, es va resoldre inscriure els nous Estatuts del Col·legi Oficial d'Infermeria de València, que es van publicar en el Diari Oficial de la Generalitat Valenciana de 31 de març de 2006 (núm. 5231).   
  
Segon. Amb data 28 d'abril de 2006, Vicente Caballero Hervás, en nom i representació del Col·legi Oficial d'Infermeria de València, va interposar recurs de reposició contra l'esmentada Resolució de 6 de març de 2006.   
Tercer. Amb data 19 de juny de 2006, la directora general de Justícia de la Conselleria de Justícia, Interior i Administracions Públiques va resoldre el recurs de reposició anteriorment esmentat.  
Quart. En data 19 de desembre de 2008, el Tribunal Superior de Justícia de la Comunitat Valenciana va dictar la Sentència número 1293/08, en què es desestima el recurs contenciós administratiu interposat pel Consell General de Col·legis de Diplomats en Infermeria d'Espanya contra la Resolució de 6 de març de 2006 esmentada, que va inscriure els nous Estatuts del Col·legi Oficial d'Infermeria de València.  
Cinqué. En data 3 de juny de 2011, la Sala Contenciosa Administrativa, Secció Sisena, del Tribunal Suprem va dictar sentència en el recurs de cassació número 833/2009, en què s'estimava, parcialment, el recurs extraordinari de cassació interposat pel Consell General de Col·legis de Diplomats en Infermeria d'Espanya contra la Sentència de 19 de desembre de 2008 dictada pel Tribunal Superior de Justícia de la Comunitat Valenciana, promogut contra la Resolució de la Direcció General de Justícia de 6 de març de 2006, que va inscriure els nous Estatuts del Col·legi Oficial d'Infermeria de València, i anul·la la resolució recorreguda en tant que autoritza i ordena inscriure l'article 38.c dels Estatuts del Col·legi Oficial d'Infermeria de València.  
  
  
Fonaments jurídics  
  
D'acord amb el que estableix l'article 6.1 de la Llei 6/1997, de 4 de desembre, de Consells i Col·legis Professionals de la Comunitat Valenciana, i tenint en compte allò que s'ha previst en la disposició final del Decret 4/2002, de 8 de gener, i en l'article 15.2.d del Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social, correspon a la Direcció General de Justícia executar les competències que han estat atribuïdes a la Generalitat en matèria de col·legis professionals, entre les quals es troba el control de legalitat, la inscripció registral i la publicació dels estatuts col·legials.  
L'expedient ha estat tramitat pel Servei d'Entitats Jurídiques, adscrit a la Direcció General de Justícia, en virtut de les atribucions que té conferides per l'esmentat Decret 99/2011, de 26 d'agost, del Consell.  
  
Vistos els articles 36 i 118 de la Constitució i l'article 49.122a de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, en els seus preceptes bàsics; l'esmentada Llei 6/1997, de 4 de desembre; el Decret 4/2002, de 8 de gener, del Govern Valencià, pel que s'aprova el reglament de desplegament d'aquesta última, i la resta de disposicions complementàries de pertinent aplicació, es dicta la següent resolució:  
1. En compliment d'allò que s'ha disposat en la Sentència de 3 de juny de 2011 dictada per la Sala Contenciosa Administrativa, Secció Sisena, del Tribunal Suprem, en el recurs de cassació número 833/2009, suprimir l'article 38.c dels Estatuts del Col·legi Oficial d'Infermeria de València, inscrits en el Registre de Col·legis Professionals i de Consells Valencians de Col·legis Professionals de la Comunitat Valenciana per la Resolució de la Direcció General de Justícia de 6 de març de 2006.   
  
2. Publicar la present resolució en el Diari Oficial de la Comunitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes, comptador des de l'endemà de la seua notificació, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i amb els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de s'utilitze qualsevol altra via que es considere adient.  
  
València, 15 de setembre de 2011.- El director general de Justícia: Julián Ángel González Sánchez.